„Sunt îngrozit că voi fi executat”: Deținuții condamnați la moarte în SUA se tem de întoarcerea lui Trump la Casa Albă
Dacă Donald Trump va câștiga alegerile prezidențiale din noiembrie, este de așteptat ca el să grăbească ritmul execuțiilor în cazul deținuților din sistemul penitenciar federal condamnați la moarte și, în acest fel, va pune în pericol viața unui bărbat de pe Death Row care susține de mult timp că este nevinovat, scrie The Guardian. Activiștii care apără drepturile celor condamnați la moarte se tem că un al doilea mandat al lui Trump la Casa Albă ar putea fi mai rău decât primul, atunci când au avut loc un număr record de execuții federale.